b'\n_START_ARTICLE_\nHalensee (ortsteil)\n_START_SECTION_\nHistorie\n_START_PARAGRAPH_\nHalensee ble bebygget med villaer og utleieboliger mot slutten av det 18. \xc3\xa5rhundre. Omr\xc3\xa5det var i det vesentlige ferdig utbygd i 1914. Inntil 1921 var Halensee del av Deutsch-Wilmersdorf, en selvstendig forstad til Berlin. Wilmersdorf ble da innlemmet i Berlin og var deretter egen bydel til bydelsreformen i 2001 og fra det tidspunktet ortsteil. Halensee ble utskilt fra Wilmersdorf som egen ortsteil i 2004._NEWLINE_Innenfor grensene til dagens ortsteil, i nordenden av innsj\xc3\xb8en Halensee fantes fra 1909 til 1933 Lunapark p\xc3\xa5 det tidspunkt Europas st\xc3\xb8rste forn\xc3\xb8yelsespark. Allerede f\xc3\xb8r Lunapark eksisterte ved innsj\xc3\xb8en Halensee allerede Wirtshaus am Halensee (vertshuset ved Halensee) og omr\xc3\xa5det var et popul\xc3\xa6rt utfartssted for berlinerne. Theodor Fontane har i sin roman Jenny Treibel uttrykt at \xc2\xaben ettermiddag i Halensee er neste like poetisk som fire uker p\xc3\xa5 Capri\xc2\xbb (\xc2\xabein Nachmittag in Halensee fast so poetisch wie vier Wochen auf Capri\xc2\xbb)._NEWLINE_I 1920-\xc3\xa5rene flyttet en rekke russiske emigranter til Halensee, for\xc3\xb8vrig i likhet med Charlottenburg. En av disse emigrantene var forfatteren Vladimir Nabokov._NEWLINE_I Markgraf-Albrecht-Stra\xc3\x9fe 11/12 fantes fra 1923 synagogen Friedenstempel Halensee. Under krystallnatten i 1938 ble denne satt i brann av nasjonalsosialistene. I 1959 ble bygningen revet ned og erstattet med boliger._NEWLINE_Under den andre verdenskrigen ble ortsteilen sterkt skadet. Etter krigen ble det i Halensee oppf\xc3\xb8rt en rekke sosiale bolighus som endret omr\xc3\xa5dets karakter._NEWLINE_Attentatet mot Rudi Dutschke fant sted 11. april 1968 like ved Kurf\xc3\xbcrstendamm 141.\n_START_SECTION_\nBeliggenhet\n_START_PARAGRAPH_\nHalensee ligger p\xc3\xa5 h\xc3\xb8ydedraget Teltow s\xc3\xb8rvest i Berlin. Innsj\xc3\xb8en Halensee som har gitt navn til orsteilen og som tilh\xc3\xb8rer tunneldalen Grunewaldseenkette, ligger i den tilgrensende orsteilen Grunewald.\n_START_SECTION_\nTilgrensende ortsteiler\n_START_PARAGRAPH_\nHalensee grenser til Charlottenburg i vest og nord, til Wilmersdorf i s\xc3\xb8r\xc3\xb8st, til Schmargendorf i s\xc3\xb8r og til Grunewald og Westend i vest.\n_START_SECTION_\nKultur og severdigheter\n_START_PARAGRAPH_\nKontorbygget som berlinerne har d\xc3\xb8pt Sitronen (Zitrone) ble oppf\xc3\xb8rt mellom 1994 og 1996 etter planer av Hilde L\xc3\xa9on og Konrad Wohlhage p\xc3\xa5 en tomt like ved den mest trafikkert autobahnstrekningen i Tyskland. Bygningen har et dobbelt skall som s\xc3\xb8rger for et naturlig inneklima og som beskytter mot larm og eksos fra trafikken. Kontorbygget p\xc3\xa5 Kurf\xc3\xbcrstendamm 119/120 ble oppf\xc3\xb8rt 1994 etter planer av Helmut Jahn. Hochmeisterkirche i Westf\xc3\xa4lischen Stra\xc3\x9fe ble oppf\xc3\xb8rt 1908\xe2\x80\x931910 etter planer av Otto Schnock, for\xc3\xb8vrig i romantisk stil. Etter store skader under den andre verdenskrigen, ble den gjenoppf\xc3\xb8rt mellom 1953 og 1958 og innviet p\xc3\xa5 nytt i 1958. Skulpturen Betoncadillacs p\xc3\xa5 Rathenauplatz er utf\xc3\xb8rt av happeningkunstneren Wolf Vostell._NEWLINE_Handlegaten Kurf\xc3\xbcrstendamm gjennoml\xc3\xb8per Halensee.'